കോവിഡ് വ്യാപനം രൂക്ഷംനിയന്ത്രണങ്ങള് വീണ്ടും കര്ശനമാക്കി ചൈന കോവിഡ് വ്യാപനം വീണ്ടും രൂക്ഷമായ സാഹചര്യത്തില് നിയന്ത്രണം കര്ശനമാക്കിയിരിക്കുകയാണ് ചൈന. ചൈനയുടെ തെക്കുകിഴക്കന് പ്രവിശ്യയായ ഫുജിയാനിലെ തിയറ്ററുകളും ജിമ്മുകളും അടച്ചു. നിലവില് പുടിയന് നഗരത്തിലെ സ്ഥിതി ഗുരുതരവും സങ്കീര്ണ്ണവുമാണ്.പുടിയന് നഗരത്തില് സിംഗപ്പൂരില് നിന്നും വന്ന ഒരാളില് നിന്നും നൂറിലധികം പേര്ക്ക് കോവിഡ് ഡെല്റ്റ ബാധ സ്ഥിരീകരിച്ചതിനാല് നഗരവാസികളെ മുഴുവന് ടെസ്റ്റ് ചെയ്യാന് നിര്ദ്ദേശിച്ചിരിക്കുകയാണ് ഇപ്പോള് ചൈന.സ്കൂളുകള്, ഫാക്ടറികള് എന്നിവിടങ്ങളില് കൂടുതല് പുതിയ കേസുകള് ഉയര്ന്നുവരാന് സാധ്യതയുണ്ടെന്നും അധികൃതര് അറിയിച്ചു. പുടിയാനിലെ സ്കൂളുകളും അടയ്ക്കാന് സര്ക്കാര് നിര്ദേശിച്ചിട്ടുണ്ട്.